มีเพศสัมพันธ์กับแฟนแตกนอกแล้วกินยาคุมฉุกเฉิน ไม่มีอาการแพ้ยาเลย ไม่ปวดหัว ไม่อาเจียน ไม่มึนหัว รูสึกเจ็บเต้านม เป็นเพราะอะไรคะ
สวัสดีค่ะ ยาคุมฉุกเฉินเป็นยารับประทานที่ใช้ป้องกันการตั้งครรภ์หลังการมีเพศสัมพันธ์แบบไม่ได้คุมกำเนิด เกิดความผิดพลาดจากการคุมกำเนิดด้วยวิธีอื่น เช่น ถุงยางอนามัยฉีกขาด ฝ่ายหญิงลืมรับประทานยาคุมกำเนิด หรือแม้กระทั่งการถูกข่มขืนกระทำชำเรา ดังนั้นควรใช้ในกรณีที่ฉุกเฉินจริงๆ ไม่ควรใช้เป็นประจำ เนื่องจากมีผลข้างเคียงได้มากเช่นเลือดออกผิดปกติทางช่องคลอด ประจำเดือนคลาดเคลื่อน คลื่นไส้ อาเจียน หรือทำให้ประจำเดือนมาผิดปกติ อีกทั้งประสิทธิภาพต่ำเทียบกับวิธีอื่นๆค่ะไม่จำเป็นว่าทุกคนที่ใช้ยาคุมฉุกเฉินจะมีผลข้างเคียงดังกล่าวไป หากรับประทานยาคุมฉุกเฉินอย่างถูกต้องตามที่ฉลากระบุ ภายใน 72 ชั่วโมงหลังมีเพศสัมพันธ์ ยาจะมีประสิทธิภาพตามปกติค่ะแนะนำการใช้วิธีการคุมกำเนิดอื่นๆเช่นถุงยางอนามัย ยาคุมกำเนิดแบบแผงรายเดือน ฉีดยาคุม ฝังยาคุมแทนครั้งหน้านะคะ